cyanic-selkie/wikianc huggingface dataset:
Пештера Лумелунда
Геологија и географија
Пештерата е грубо поделена на два дела: еден сув, исто така наречен фосилен систем, и влажен, активен дел. Во сувиот дел може да се најдат голем број фосили и сталактитни формации. Пештерата има релативно стабилна клима со влажност од 95–100%. Според извор од 1989 година, температурата е во просек 7°С и се забележани флуктуации на температурата како резултат на многубројните посетители. Извор од 2011 година, наведува дека температурата е 8-12 °С.
Природен резерват
Природен резерват за заштита на пештерата Лумелунда, беше основан на 20 март 1989 година. Резерватoт е 17 хектари; ја вклучува пештерата и соодветната област над земјата и се нарекува природен резерват на пештерата Лумелунда (Naturreservatet Lummelundagrottan).
Биологија
Најмалку 83 различни видови на животни, вклучувајќи црви, пајаци, стоногалки, ракови, бубачки, пеперутки, риби, глувци и лилјаци, се пронајдени во пештерата. Растенијата растат во близина на вештачката светла во надворешните делови на пештерата. Бидејќи растенијата не се негов природен дел, тие се отстрануваат за да се одржи околината што е можно пооригинална. Многубројните посетители имаат негативно влијание и врз биологијата на пештерата.
Туризам
Пештерата Лумелунда е отворена за јавноста од 1959 година. Ја посетуваат околу 100.000 луѓе секоја година, што ја прави најпосетуваната пештера во Шведска, и една од главните туристички атракции на Готланд. „Планинската кралска сала“ и „Капелата“ (тие заедно се нарекуваат Пештера на посетителите) се вклучени во редовните тури. Можно е да се оди и уште 500 метри во пештерскиот систем со специјалните тури. Овие тури бараат обучен водич и посетителите треба да носат специјална опрема и да користат мали чамци.
Викторово (Новодвурски Округ)
Викторово (Wiktorowo) — село во општината Нашелск во Новодвурскиот Округ на Мазовското Војводство, средна Полска.
Ел Сид (филм)
„Ел Сид“ (шпански: El Cid) — американско-италијански филм од 1961 година, во режија на Ентони Мен (Anthony Mann). Главните улоги ги играат: Чарлтон Хестон (Charlton Heston), Софија Лорен (Sophia Loren), Херберт Лом (Herbert Lom), Женевив Паж (Genevieve Page), Џон Фрејзер (John Fraser), Раф Валоне (Raf Vallone), Хурд Хетфилд (Hurd Hatfield) и Масимо Серато (Massimo Serato). Со цел да се постигне автентичност, режисерот инсистирал филмот да биде снимен во Европа, каде биле искористени средновековните дворци. Филмот се одликува со богата костимографија и сценографија, како и со одличната фотографија на Роберт Краскер. Сепак, тој бил номиниран за наградата „Оскар“ само во една категорија - за песната „Соколот и гулабот“ (англиски: Falcon and the Dove), дело на композиторот Миклош Роса (Miklos Rosza) и на текстописецот Пол Френсес Вебстер (Paul Frances Webster).
Синопсис
Дејствието на филмот се одвива во 1080 година. Шпанскиот витез Родриго Дијас де Вивар (го игра Хестон) успева да ги обедини двата дела на Шпанија - христијанската и маварската - во борбата против заедничкиот непријател, арапскиот емир Бен Јусеф (го игра Лом), кој настојува да завладее со Иберискиот Полуостров...
Робовладетелско општество
Робовладетелското општество e oпштествена формација која настанала и се развивала од првобитната заедница. Со развитокот на производните сили и поделбата на трудот се појавува вишок на производи кој овозможува приватна сопственост и појава на класи, со што класата сопственици (владелци) ќе живее на сметка на вишокот што го создава потчинетата класа, која и самата била третирана како орудија за производство.
Потрчко (филм од 1960)
„Потрчко“ (англиски: The Bellboy) — американски филм од 1960 година, во режија на Џери Луис (Jerry Lewis), кој е автор и на сценариото и ја игра главната улога. Покрај него, во филмот настапуваат и Алекс Гери (Alex Gerry) и Боб Клејтон (Bob Clayton).
Синопсис
Немиот носач на куфери Стенли (го игра Луис) работи во луксузниот хотел „Фонтенбло“ (Fontainebleau) во Мајами Бич. Иако тој е многу љубезен и услужлив, поради својата голема неспретност, Стенли постојано запаѓа во неприлики...
Ленче Делова
Ленче Делова (р. во ) — македонска театарска, филмска и телевизиска глумица. На сцената на Драмски театар - Скопје настапувала од 1964 година како актер аматер, во 1970 година се вработува во Драмски театар - Скопје и работи сè до нејзиното пензионирање во 2013 година.
Филмографија
Делова ги остварила филмските улоги:
Дождовен човек
Дождовен човек (англиски: Rain Man) е американски филм од 1988 година, режиран од Бери Левинсон, по сценариото на Бери Мороу и Роналд Бас. Главните улоги ги толкуваат: Дастин Хофман како Рејмонд, Том Круз како Чарли Бабит и Валерија Џолино како девојката на Чарли - Сузана. Филмот бил номиниран за наградата „Оскар“ во осум категории, а победил во четири, и тоа: Оскар за најдобар филм, најдобро сценарио, најдобар режисер и најдобар глумец во главна улога за Хофман. Покрај нив, филмот освоил неколку награди „Златен глобус“, како и наградата „Златна мечка“ на Филмскиот фестивал во Берлин.
Синопсис
Чарли Бабит (го игра Круз), дилер на автомобили од Лос Анџелес, е на средината на преговорите за четири луксузни спортски автомобили. Зделката е загрозена од државната агенција и на Чарли му се заканува опасноста да загуби многу пари. По краток разговор со еден од вработените, Чарли оди на викенд во Палм Спрингс, заедно со својата девојка Сузана (ја игра Џолино). Патувањето на Чарли е прекинато од неочекуваните вести за смртта не неговиот отуѓен татко, Стенфорд Бабит. Чарли патува во Синсинати, Охајо за да се погрижи за имотот. Таму, тој дознава дека татко му оставил три милиони долари на фондацијата „Синсинати Траст“, додека тој го добива само автомобилот на татко му од марката „Бјуик“. Подоцна, Чарли дознава дека парите се насочени кон една ментална институција, која е дом на неговиот аутистичен брат Рејмонд (го глуми Хофман). По почетниот шок од сознанието дека има брат за кој не знаел дека постои, Чарли го зема Рејмонд ос себе, со намера да изнуди дел од парите, а поради оваа намера го напушта девојката. Набргу, тој ги дознава чудните способности и навики на Рејмонд, кој не сака да патува со авион и има некои постојани навики, но и неверојатна способност за меморирање бројни податоци. Оттука, Чарли го искористува Рејмонд и со негова помош заработува многу пари во едно казино во Лас Вегас, каде им се придружува и Сузана. Кога пристигнуваат во Лос Анџелес, таму веќе е закажано судско рочиште околу старателството над Рејмонд. Во меѓувреме, Чарли се зближува со својот брат и сака да го задржи кај себе, но не поради наследството, туку воден од братската љубов. Сепак, Рејмонд мора да се врати во институцијата.
Филип Пајовиќ
Филип Пајовиќ (р. во ) — српски фудбалер. <hr style="height:5pt; visibility:hidden;" /> Тој е српски голман кој моментално е прв голман на унгарскиот прволигаш Ујпешт. Во сезоната 2011–12, Пајовиќ со тимот на Видеотон го има освоено унгарскиот лига куп, додека во сезоната 2014–15 со истиот тим стана шампион на Унгарија.
Моизе Кен
Моизе Биоти Кен (роден на 28 февруари 2000 во Верчели) — италијански фудбалер, напаѓач на на заем од Евертон и на италијанската репрезентација
Биографија
Моизе Биоти Кен е роден на 28 февруари 2000 во Верчели. Двајцата родители му се по потекло од Брегот на слоновата коска. Неговото семејство се доселило во Верчели во 80-тите години; а потоа се преселиле во Асти во 2007 година. Кен има тројца браќа и една сестра: Гилдас, роден во 1984 година, Инес Флора, родена во 1989 година, и Фадел и Џовани, родени во 1993 година. Двајца од неговите браќа Гилдас и Џовани се исто така фудбалери. Двајцата играат во Серија Д, иако почетокот на својата кариера го имале во младинските категории на Про Верчели.
Кен е потпомогнат, од страна на агентот Мино Раиола.
Почетоци и младинска кариера
По преселбата во Асти Кен бил забележан како игра фудбал на улица од страна на Ренато Бјази, кој го приклучил во младинските тимови на Асти пред да му го понуди на Торино. Во 2010 година и покрај тоа што најпрво потпишал нов договор со Граната, подоцна се преселил во градскиот соперник Јувентус.
Во текот на сезоната 2015-2016 играл за тимот на Јувентус под 17 години, меѓутоа во февруари 2016 бил приклучен во примавера тимот од страна на тренерот Фабио Гросо, дебитирајќи со само 15 години; Јувентус стигнал до финалето на Кампеонато Примавера каде загубиле на пенали од Рома. Следната сезона тој ја започнал како регуларен член на примавера тимот, играјќи многу силно со 5 постигнати гола во 8 настапи.
Деби за првиот тим и првиот гол
Кон крајот на октомври 2016 како резултат на кризата со повредени напаѓачи, Кен го добил својот прв повик во првиот тим на Јувентус за натпреварот против Сампдорија, меѓутоа останал неискористена замена. Своето деби за првиот тим на Јувентус го направил на 19 ноември 2016 во победата со 3-0 на домашен терен над Пескара, на возраст од само 16 години, влегувајќи во игра од клупата за резерви на местото на Марио Манџукиќ. Со тоа тој станал првиот играч роден од 2000 година па наваму кој дебитирал во некоја од четирите најсилни европски лиги. На 22 ноември, тој исто така станал првиот играч роден после 2000 година кој дебитирал во Лигата на шампионите, откако се појавил во игра во победата со 3-1 на гости против Севиља.
На 27 мај 2017, во последниот коло од сезоната 2016-2017 во Серија А, Кен го постигнал својот прв погодок за Јувентус и тој се покажал како победнички во успехот со 2-1 над Болоња. Тој станал првиот играч роден во или после 2000-тата година кој постигнал гол во некоја од петте најсилни европски лиги.
Заемот во Верона
На 31 август 2017, откако го продолжил својот договор со Јувентус до 30 јуни 2020, Кен бил позајмен на Хелас Верона во договор за една година. На 10 септември го направил своето деби за Верона во Серија А, влегувајќи како замена на местото на Алекс Ферари во 46-тата минута во поразот со 5–0 на домашен терен од. На 1 октомври, Кен го постигнал својот прв гол за Џалоблу во 87-мата минута од натпреварот против што завршил нерешено 2–2, во кој неговиот тим се вратил од 2-0 негатива со два гола во последните минути. Својот втор гол за сезоната го постигнал во победата со 3-0 на домашен терен над во декември 2017.
На 28 јануари 2018, Кен за првпат во својата кариера постигнал два гола на еден натпревар во Серија А во победата со 4–1 на гостувањето кај Фјорентина, со што станал само вториот играч роден од 2000 година па наваму година кој го сторил тоа, после Пјетро Пелегри. Вкупно за време на својот престој во Хелас Верона (сезоната 2017-2018), одиграл 20 натпревари за клубот (19 во првенството и еден во купот) и постигнал четири гола.
Враќање во Јувентус
Летото 2018 година Кен се вратил во Јувентус. Иако имало голем број понуди за него да оди на нова позајмица или да направи постојан трансфер во некој друг клуб, сепак од Јувентус одлучиле да ги одбијат сите и да го задржат младиот напаѓач приклучувајќи го во првиот тим. Својот прв настап во сезоната го имал на 2 октомври 2018, влегувајќи од клупата за резерви на местото на Манџукиќ во победата со 3-0 над Јанг Бојс во Лигата на шампионите; нешто подоцна на 1 декември го забележал првиот настап во Серија А 2018-2019 во победата со 3-0 на гостувањето кај Фјорентина повторно заменувајќи го хрватскиот напаѓач. На 12 јануари 2019, Кен го постигнал својот прв гол за Јувентус во сезоната 2018-2019, во победата со 2-0 над во Купот на Италија.
На 8 март 2019, тој постигнал два гола и врз него бил направен пенал за третиот гол во победата со 4-1 на домашен терен над. Кон крајот на истиот месец, на 30 март, влегол од клупата и го постигнал единствениот погодок на натпреварот со кој бјанконерите го победиле со 1-0. На 2 април 2019 година, Кен го постигнал вториот гол за својот тим во победата со 2-0 против, при што бил предмет на расистички скандирања на дел од навивачите на сардинијците. Веднаш по постигнувањето на голот тој го прославил така што застанал пред противничките навивачи со раширени раце, а неговиот соиграч Леонардо Бонучи остро го критикувал тој потег на Кен изјавувајќи дека со тоа тој делумно придонел за навивачите уште погласно расистички да скандираат до крајот на натпреварот. Бонучи изјавил: "Ние сме професионалци мораме да претставуваме пример, а не да провоцираме некого". Четири дена подоцна, Кен влегол од клупата за резерви и го постигнал победничкиот гол за Јувентус во победата со 2-1 во дербито против. На 20 април 2019, Кен го освоил своето второ скудето во кариерата со Јувентус, откако клубот од Торино по осми пат во низа станал шампион на Италија.
Евертон
На 4 август 2019, Кен потпишал петгодишен договор со во трансфер вреден 27.5 милиони евра плус 2.5 милиона евра во бонуси. На 10 август, тој го направил своето деби за карамелите во ремито 0–0 против Кристал Палас во Премиер лигата, влегувајќи како замена од клупата на местото на Доминик Калверт-Луин.
Велогат (Калиманци)
Велогат — археолошко наоѓалиште во селото Калиманци, сместено во непосредна близина на маалото Игнатовци. Наоѓалиштето претставува населба од доцноантичко време. Во нивите на мештани се среќаваат фрагменти од керамички садови и градежен материјал, а се забележуваат и темели од објекти.
Моизе Кен
Клупска статистика
Статистиката е ажурирана на 2 април 2019.
Руска социјалдемократска работничка партија
Руската социјалдемократска работничка партија (руски: Российская социал-демократическая рабочая партия, РСДРП) била револуционрна социјалистичка партија. Партијата е позната по тоа што по нејзиниот расцеп, од оваа партија произлегла Комунистичката партија на Советскиот Сојуз. Во партијата имало две крила: болшевици и меншевици. Политичката партија била формирана во 1898 година во Минск.
Кирезл’к (Степанци)
Кирезл’к или Кирезлак — археолошко наоѓалиште во штипското село Степанци. Претставува населба од доцноантичко време.
Сместена е на патот за селото Пухче, на југозападната атарска граница. Тука, некогашниот имот на П. Есад се наоѓаат остатоци од градежен материјал и траги од темели ѕидани со кршен камен и варов малтер.
Список на државни водачи во 528 година
Ова е список на државни водачи во 28 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Низ брановите
„Низ брановите“ (англиски: Breaking the waves) – филм на режисерот Ларс фон Трир од 1996 година. Главните улоги ги играат: Емили Вотсон, Стелан Скарсгард и Катрин Картлиџ.
Синопсис
Дејствието на филмот се одвива во една конзервативна и многу религиозна заедница во северна Шкотска. Наивната, млада жена Бес Мекнил се заљубува во работникот Јан. Тие се сакаат искрено, но кога Бес му се моли на Бога за Јан да ѝ се врати засекогаш по завршената работа, тој навистина се враќа, но со скршен врат. Како последица на несреќата на работното место, тој е целосно парализиран. Бидејќи повеќе не можат да имаат полови односи, Јан ја убедува Бес да најде љубовник. Со текот на времето, Бес станува сè поразвратна и верува дека со нејзините постапки управува Господ со цел да оздрави Јан.
Првобитно општество
Првобитното општество или првобитна заедница е општествено - економска формација која се одликува со општествени односи на соработка и заемно помагање, при крајно примитивни производствени сили.
Долг временски период кој се протега од самите почетоци на појава на општествен начин на живеење, до времето кога во одделни конкретни општества се појавува експлоатацијата и се создаваат државите.
Се дели на два периода: дивјаштво и варварство, а тие на по три степени - низок, среден и висок.
Виничка Скала (Калиманци)
Виничка Скала — археолошко наоѓалиште во близина на селото Калиманци, на околу 500-600 м северозападно од наоѓалиштето Остовец. Наоѓалиштето претставува населба од доцноантичко време и на него се пронајдени остатоци од објекти, а по површината се забележани и фрагменти од керамички садови и градежен материјал.
Горица (Калиманци)
Горица — археолошко наоѓалиште во селото Калиманци. Наоѓалиштето претставува некропола од римско време.
Список на државни водачи во 1471 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Ивко Панговски
Ивко Панговски (роден на година во Галичник -  во Скопје) — спортски новинар, радиорепортер и стенограф, сметан за легенда на македонското спортско (фудбалско) коментаторство. Од весникот „Единство“ поминува (1948) во Радио Скопје, каде што останал до пензионирањето (1989). Спортски репортер со препознатлив глас и стил во преносите, особено на фудбалските натпревари. Објавил повеќе трудови од историјата на македонскиот спорт.
Хамураби
Хамураби (Hammurabi) бил шестиот крал на Вавилон. По освојувањето на Сумер и Акад, и прекинувањето на последната сумерска династија Исин, тој бил прв крал на Вавилонското царство (империја).
Хамураби владеел со Вавилонското царство од 1792 г. п.н.е. до неговата смрт во 1750 г. п.н.е. (датумите се непотврдени). Бил роден во 1810 г. п.н.е. Преку него, градот Вавилон постигнал хегемонија врз цела Месопотамија.
Тој е најпознат по донесување на законите од Законикот на Хамураби. Законикот бил испишан на камена стела и поставен на јавно место, за сите да можат да го видат - иако мал дел од населението бил писмен.
Бодрог
Реката ја поминува Словачко-унгарската граница кај селото Фелшеберецки (близу Шатораљаујхељ) во Унгарија, и Стреда на Бодрог во Словачка, каде исто така се наоѓа најниската точка во Словачка (94.3 метри над морското ниво), и го продолжува својот тек во унгарскиот округ Боршод-Абауј-Земплен, додека не се сретне со Тиса, во градот Токај. Реката поминува низ градот Шарошујпатак, во Унгарија.
Должината на реката е 67 километри (15 во Словачка, 52 во Унгарија). Сливното подрачје изнесува 13,579 км² од кои 972 км² е во Унгарија. Реката е богата со риби.
Ванчо Чифлиганец
Ванчо Чифлиганец (р. во ) — македонски стопанственик, универзитетски професор, општественик и јавна личност.
Животопис
Ванчо Чифлиганец е роден на 26 декември 1954 година во седумчлено земјоделско семејство, од татко Илија и мајка Ванѓа, во селото Раклиш, Радовиш. Основно образование завршил во Радовиш, а Средно рударско-геолошко училиште во 1973 година во Пробиштип, каде се стекнал со звањето геолошки техничар. Во 1973 година се запишал на рударско-геолошкиот факултет при универзитетот во Белград. Во септември 1977 година тој дипломирал и се стекнал со звање дипломиран геолошки инженер. На Рударско-геолошкиот факултет во Белград магистрирал во 1982 година, а на истиот факултет докторирал во 1987 година.
Во 1977 година тој се вработил во рудникот за злато и бакар Бучим во Радовиш, кадешто во 1988 година бил избран за генерален директор, позиција на која бил до 1999 година.
Во 1983 година Чифлиганец бил избран за за асистент на Рударско-геолошкиот факултет на Универзитетот „Гоце Делчев“ во Штип, каде во 1995 година станал редовен професор.
Чифлиганец бил пратеник во Собранието на Македонија во два мандати помеѓу 1994 и 2002 година.
На 28 август 2002 година, Чифлиганец ја формирал градежната компанија Адора инженеринг.
Ванчо Чифлиганец и Адора инженеринг во 2019 година стануваат најголем поединечен акционер во Комерцијална банка АД Скопје, најголемата македонска деловна банка. Адора инженеринг во 2020 година поседува 12,78 % од акциите на банката, а Чифлиганец е член на Надзорниот Одбор на Комерцијална банка АД Скопје.
По реализирани голем број општествено корисни проекти, во 2014 година тој ја основа Фондацијата проф. д-р Ванчо Чифлиганец, за хумани активности, поддршка и унапредување на образованието, науката, спортот, културата и уметноста во Македонија.
Рудник Бучим Радовиш
Чифлиганец се вработил во рудникот Бучим во Радовиш во 1977 година како инженер – геолог. Тој напреднал 11 работни места на хиерархиската скала во Бучим и во 1988 година станал генерален директор, кадешто останал до 1998 година.
Адора инженеринг Скопје
Во 2002 година, Чифлиганец ја основал градежната компанија Адора инженеринг, како надградба на семејниот бизнис Адора, првата приватна аптека во Радовиш, основана во 1992 година од жена му, Данка Чифлиганец.
Комерцијална Банка АД Скопје
Во преку својата компанија започнал купување акции во во Комерцијална банка. Со купување на на 12,78% од акциите на банката, Адора инженеринг е најголем поединечен акционер во Комерцијална банка АД Скопје, а Чифлиганец е член на Надзорниот Одбор на банката и учествува во создавањето на севкупните политики на банката.
Белградски универзитет
Ванчо Чифлиганец на Рударско-геолошкиот факултет во Белград, каде тој предвремено дипломира во 1977 година. Тој се стекнал со звањето дипломиран геолог со одбрана на дипломската работа како прв во својата студентска генерација. Вработен како инженер-геолог во рудникот Бучим Радовиш, тој се запишал на магистерски студии на Рударско-геолошкиот факултет во Белград, кадешто во 1982 година, се стекнал со магистерска титула. Во 1987 година, се стекнал со докторска титула.
Научни трудови и публикации
Ванчо Чифлиганец е автор на стручни и научни трудови од областа на геологијата. Со своите научни и групни стручни трудови тој учествувал на симпозиуми во Македонија и регионот на Балканот.
Општествена кариера
Тој бил претседател на младинската општинска организација во Радовиш од 1980 до 1982 година.
Два мандати бил член на Централниот комитет на СКМ, највисокото тело на Сојузот на комунисти на Македонија, од 1982 до 1986 и од 1986 до 1990 година.
Во Собранието на Република Македонија, бил пратеник на СДСМ во два мандати, од 1994 до 2002 година.
Спорт
Спортската кариера Ванчо Чифлиганец ја започнува на 12 годишна возраст, како член на борачката школа „Рудар“ од Радовиш. Во 1968 година тој станува пионерски шампион на Радовиш и вицешампион во Македонија во борење,категорија до 42 килограми. На 15 годишна возраст, со тежина од 44 килограми, тој го совладува искусниот и потежок борач, 28 годишниот Минчо Лазаров од БК „Спартак“-Кочани. Во 1972 година тој станал младински шампион на Република Македонија во борење, категоријата до 57 килограми, кога бил повикан да земе учество во Македонската младинска репрезентација во 1973 година. Во овој период, младински шампион на Република Македонија и на СФР Југославија станува во категријата до 62 килограми.
Во време кога Чифлиганец бил претседател на Сојузот на боречките спортови на Македонија и член на раководството на Боречкиот клуб Бучим Јака од Радовиш, клубот станал клупски европски шампион во 1995 и клупски светски шампион во 1996 година.
Два мандати тој бил претседател на Федерацијата на боречки спортови на Македонија, во периодот од 1993 до 1999 година, време кога се постигнати најголемите успеси во македонскиот спорт, борење – слободен стил.
Тој повеќепати бил организатор на традиционалниот турнир Македонски бисер, за што има добиено признание од претседателите на македонската, европската и светската боречка организација. Во 1996 и 2013 година е одликуван со златна плакета за неговиот придонес во светското борење од Цено Ценев, претседател на Европската боречка федерација ЦЕЛА.
Ванчо Чифлиганец, континуирано го поддржува спортот, талентирани спортисти, клубови, спортски манифестации и објави на спортски публикации.
Општествена одговорност
Во 2014 година ја основал Фондацијата проф. д-р Ванчо Чифлиганец за поддршка на социјално загрозените лица, сиромашните, болните, за доделување стипендии на талентираните ученици, студенти и вработени, за помош на науката, здравството, спортот, уметноста и културата, за поквалитетен живот денес и за подобра иднина на општеството во целина.
Меѓу другото, Ванчо Чифлигфанец ја има финансирано изградба на цркавата Свети Јован Крстител во Ново Лисиче, и повеќе други верски споменици и обележја. Фондацијата на Ванчо Чифлиганец континуирано го поддржува неколкукратниот светски и европски шампион во кик бокс Димитар Ѓорѓиев.
Награди и признанија
Ванчо Чифлиганец и Адора инженеринг имаат добиено повеќе од 50 интернационални и национални признанија. Од нив 7 се интернационални награди доделени во Дубровник, Амстердам, Монте Карло, Париз, Мадрид и Виена, од меѓународни асоцијации и организации.
Виники (Мазовско Војводство)
Виники (Winniki) — село во општината Нашелск во Новодвурскиот Округ на Мазовското Војводство, средна Полска.
Најди!
Најди! е пребарувач кој ги индексира медиумските мрежни места на македонски јазик, македонските блогови и овозможува пребарување на зборови во печатени книги. Основан е од Петар Кајевски во 2004 година.
Терцијар
Терцијар — геолошки период од изумирањето на диносаурусите, приближно пред околу 65 милиони, и почетокот на последното ледено доба (квартер) пред околу 1,8 милиони години. Според моментно важечката временска скала, наместо терциерот стојат два периода: палеоген и неоген, кои понатаму се поделени на епохи. Според тоа, терцијарот е времето од почетокот на геолошката епоха палеоцен до крајот на геолошката епоха плиоцен.
На почетoкот на терцијарот цицачите ги замениле влекачите како доминантна група `рбетници. Секоја епоха на терцијарот е определена според одреден стадиум во развојот на цицачите. Најраните препознатливи хоминоидни предци на човекот Proconsul и Australopithecus се појавиле во овој период. Денешните птици, влекачи, водоземци, риби и безрбетници или веќе биле бројни на почетокот на овој период или се појавиле на самиот негов почеток. Се појавиле и современите фамилии на цветниците. Морските безрбетници и `рбетници претрпеле средно ниво на еволуција.
Климата во текот на терцијарот полека почнала да се лади, почнувајќи од палеоценот со тропско-кон-умерени температури, а се завршила со широко замрзнување на крајот на периодот.
Петар Кајевски
Петар Кајевски — македонски информатичар, роден 1974 во Скопје. Активен учесник на модемџиската суб-култура од раните деведесетти години. По завршувањето на студиите на ЕТФ, има магистрирано на „Лондон скул оф економикс“ (LSE) и на Универзитетот Сен Гален, Швајцарија (2006) на теми од областа на релокација на трудот.
Во 2004 го основа пребарувачот „Најди!“ кој ги индексира медиумските мрежни места на македонски јазик, македонските блогови и овозможува пребарување на зборови во печатени книги.
IC 431
IC 431 — галаксија во соѕвездието Телескоп, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 431 се споменува и како ESO 186-10, IRAS 20081-5523.
Откривање
Објектот е откриен на 3 октомври 1901 година од страна на Делајл Стјуарт.
Податоци од набљудување
Според морфолошката класификација на галаксиите, IC 431 е од видот Sa. Видливиот сјај со голо око изнесува 13,3 mag, а оној во рамките на интервалот од минималната до максималната честота 14,2 mag, додека површинскиот сјај изнесува 12,4 m/лм2. IC 431 има привидни димензии од 1' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 12 м 5,5 с, а неговата деклинација, односно висината на лакот на тој агол, -55° 14' 44". Положбениот агол на објектот е во износ од 160°.
Други поделби
Проучување на IC 431 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64255.
Петре Филиповски
Петре Филиповски (прекар: Гарката) роден во село Гари, во 1780-тите, починал во  во, бил еден од најистакнатите претставници на мијачката (дебарската) резба, кој потекнува од родот Филиповци од с. Гари во Мала Река. Патот на неговата наобразба и обука во резбарскиот занает се истражува врз основа на семејни преданија и стилска анализа на бројни иконостаси на територијата на Света Гора, Грција, Албанија и Македонија во текот на XVIII век и раниот XIX век. Одликите на неговата работа „нагласено присуство на човечки, растителни и животински фигури обликувани во згуснат простор, со скусени пропорции, како и специфичната архитектоника на иконостасите што ги изработил“ се препознаваат во постарите резби на епирските зографи, распространети најмногу во северозападна Грција, во Албанија и во Македонија во 18 век. Со сигурност се знае дека дело на неговата тајфа се иконостасите во црквата на:
Се смета дека соработувал при изведбата на иконостасот во црква „Св. Богородица“ - Скопје (околу 1840), во Рилскиот манастир (1841-1842), во црква „Св. Благовештение“ - Прилеп (по 1838). Последното остварување бил иконостасот во црква „Св. Никола“ - Крушево, која била запалена во 1903.
Вонгродно (Новодвурски Округ)
Вонгродно (Wągrodno) — село во општината Нашелск во Новодвурскиот Округ на Мазовското Војводство, средна Полска.
NGC 4327
NGC 4327 — засега неутврден објект во соѕвездието Береникина Коса, заведен во Новиот општ каталог на длабоконебесни тела.
Откривање
Објектот е откриен на 1882 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 4327 е од видот NF.
Астрономски податоци
Објектот е од епохата Ј2000.0.
Други поделби
Проучување на NGC 4327 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 1445. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1576.
Мијушко Бојовиќ
Мијушко Бојовиќ (р. во ) — црногорски фудбалер кој моментално игра за унгарскиот прволигаш Ујпешт.
Тони Симиќ
Тони Симиќ (роден на во ) — поранешен македонски кошаркар и репрезентативец. Тони Симиќ играл на центарската позиција. Тој е моментално тренер на Баскет Кам.
Кариера
Тони Симиќ имал кратка меѓународна кариера во полски Котвице во 2005 година кога на почетокот на сезоната одиграл два натпревари.
Во летото 2010 година, откако клубот од претходната сезона Вардар Осигурување се распаднал, Симиќ потпишал договор со Торус. Но таму не останал долго и веќе во септември бил во редовите на Работнички во пресрет на сезоната 2010/11. Таа сезона, Симиќ со Работнички го освоил Купот на Македонија 2011, а и бил вицепрвак во Првенството.
Откако бил без клуб во сезоната 2015/16, во декември Симиќ потпишал за второлигашот Гостивар. Во 2016 година Симиќ се пензионирал како кошаркар и станал тренер на младинската школа на Работнички. Потоа Симиќ станал младински тренер на Партизан Мулти Шпед. Во сезоната 2018/19, Симиќ станал тренер на сениорите на Партизан Мулти Шпед Водно Санс, екипа која се натпреварувала во Втората лига. Следната сезона, Симиќ продолжил како тренер на Партизан Водно Санс. На полусезоната од сезоната 2020/21, Симиќ го напуштил Партизан Водно Санс и се преселил во Баскет Кам.
Остовец (Калиманци)
Остовец — археолошко наоѓалиште во близина на селото Калиманци, на левата страна од стариот пат Кочани-Делчево. Наоѓалиштето претставува средновековна црква. На зарамнето тло, пошумено со багремови дрвја, се среќаваат остатоци од ѕидови на црква со мали големини.
Федерико Валверде
Федерико Валверде (шпански: Federico Santiago Valverde Dipetta; роден на 22 јули 1998) — уругвајски професионален фудбалер кој игра како централен играч од средниот ред за клубот Реал Мадрид од Ла Лига и за репрезентацијата на Уругвај. Разновиден играч познат по своето темпо, издржливост и работливост, тој може да биде ангажиран и како дефанзивен играч за врска, десно крило, а повремено и десен бек.
Клупска кариера
Валверде го поминал поголемиот дел од својата младинска кариера со Пењарол, каде што брзо оставил силен впечаток; тој го направил своето сениорско деби за клубот во нивниот прв натпревар од сезоната 2015-16 против Клуб Атлетик Керо. Тој станал дел од младинските репрезентации на Уругвај и го привлекол интересот на европските клубови како Арсенал, Барселона, Челзи и Реал Мадрид.
Реал Мадрид
Во јули 2016 година, Валверде преминал од Пењарол во Реал Мадрид, првично доделен во нивниот резервен тим Реал Мадрид Кастиља. Два месеци подоцна, тој го направил своето деби за Кастиља против Реал Унион, во натпревар кој неговиот тим на крајот го загубил. Тој станал редовен член на составот на Кастиља во неговата дебитантска сезона и го постигнал својот прв гол против Албасете во декември 2016 година.
Позајмица на Депортиво Ла Коруња
На 22 јуни 2017 година, Валверде бил позајмен на тимот од Ла Лига, Депортиво де Ла Коруња за една година. Тој го направил своето деби во натпреварувањето на 10 септември, заменувајќи го Феде Картабија во поразот на домашен терен со 2-4 против Реал Сосиедад. Валверде придонесел со 24 настапи во лигата во текот на кампањата, но тимот претрпел испаѓање.
Pokemon Go
Покемон Оди (англиски: Pokémon Go) е бесплатна игра за мобилни телефони, локациски заснована, развиена од страна на Ниантик за iOS, андроид. Играта е резултат на соработка помеѓу Ниантик и Компанијата Покемон, и беше првично објавена во избрани земји во јули 2016 година. Во играта, играчите користат GPS на мобилен телефон способен да ги лоцира, да ги фати, да се бори, и да тренира виртуелни суштества,кои се викаат Покемони, кои се појавуваат на екранот, како да се во реалниот свет на иста локација со играчот. Играта овозможува купувањe на дополнителни предмети во аппликација. Покемон Оди беше објавен на мешани критики, при што критичарите го фалат концепт на играта и поттик да бидат поактивни во реалниот свет, а се критикува честите технички прашања очигледна на лансирање. И покрај ваквите критики, многу брзо стана глобален феномен и беше еден од најчесто користени и профитабилен мобилни апликации во 2016 година, откако беше симната повеќе од 500 милиони пати во целиот свет. Тоа беше заслужен за промовирањето на локација-засновани и зголемени реалност технологија, унапредување на физичката активност, и да им помогне на локалните бизниси да расте преку пешачењето. Сепак, тоа исто така го привлече контроверзии кои ќе придонесуваат за разни несреќи, како и да стане јавна непријатност на некои локации. Разни влади, исто така, изрази загриженост во врска со безбедноста на игра, со некои земји да донесе закон за регулирање на неговата употреба.
Федерико Валверде
2019–денес: Пробив во првиот тим
На 27 септември, Валверде го постигнал првиот гол за Реал Мадрид во сезоната 2020–21 на гостувањето кај Бетис во Ла Лига во евентуалната победа од 3–2 и бил избран за „Крал на натпреварот“. Ова бил и негов 50-ти натпревар во Ла Лига за Лос Бланкос. Еден месец подоцна, на 24 октомври, Валверде постигнал гол против Барселона на Камп Ноу за само пет минути во победата од 3-1 во лигата. Тој станал само вториот Уругваец кој постигнал гол во Ел Класико (по Луис Суарес) и прв за Реал Мадрид. Една недела подоцна, Валверде повторно постигнал гол, против Хуеска, во победата од 4–1 во лигата на стадионот Алфредо ди Стефано. Ова бил негов трет гол во сезоната, што значело дека веќе постигнал повеќе голови отколку во целата претходната сезона.
На 24 август 2021 година, Валверде го продолжил договорот со Реал Мадрид до 2027 година. На 12 јануари 2022 година, тој го постигнал третиот гол на Реал Мадрид во победата од 3–2 над Барселона во продолжението од полуфиналето на Суперкупот на Шпанија, турнир кој Реал Мадрид на крајот го освоил. На 28 мај, тој му асистирал на Винисиус Жуниор да го постигне победничкиот гол во победата од 1–0 над Ливерпул во финалето на Лигата на шампионите на УЕФА 2022 за да ја освои рекордната 14-та титула во Лигата на шампионите за Реал Мадрид.
На 14 септември 2022 година, тој го постигнал својот прв гол во Лигата на шампионите во победата од 2–0 над РБ Лајпциг.
Меѓународна кариера
На Валверде му била доделена Сребрената топка на Светското првенство на ФИФА У-20 2017, бидејќи Уругвај завршил на четвртото место на турнирот.
Тој бил повикан во сениорскиот тим за прв пат во август 2017 година, дебитирал со фудбалската репрезентација на Уругвај на 5 септември истата година, и го постигнал својот прв меѓународен гол со сениорскиот тим во натпреварот против Парагвај. Тој бил именуван во привремениот тим од 26 играчи на Уругвај за Светското првенство во ФИФА 2018 година, но подоцна бил изоставен од финалниот тим од 23 играчи.
Валверде бил вклучен од менаџерот Оскар Табарес во последниот тим од 23 играчи на Уругвај за Копа Америка 2019 во Бразил. Во четвртфиналето против Перу на 29 јуни, ремито од 0-0 по регуларното време го донело натпреварот до пенали; Уругвај загубил во престрелката со 4-5 и бил елиминиран од натпреварувањето.
Во јуни 2021 година, тој бил избран во тимот на Копа Америка 2021.
Личен живот
Валверде е во врска со аргентинската новинарка и водителка, Мина Бонино. Заедно имаат еден син Бенисио, роден на 20 февруари 2020 година.
Манастириште - Студењак (Калиманци)
Манастириште - Студењак — археолошко наоѓалиште во селото Калиманци, сместено на 3 км северно од стариот пат Кочани-Делчево. Наоѓалиштето претставува населба од римско време. Во нивите на мештани се среќаваат фрагменти од керамички садови и градежен материјал. Во почетокот на 1950-тите години биле откриени две женски статуи (каријатиди), изработени од крупнозрнест мермер, коишто денес се чуваат во Заводот и музеј во Штип.
Кале (Буринец)
Кале — археолошко наоѓалиште кај струшкото село Буринец. Претставува утврдена населба од железното време и средниот век.
На околу 7 км северно од селото Локов и на околу 3 км југоисточно од селото Буринец, на левата страна од патот Буринец - Локов, на висок рид со доминантна местоположба се наоѓаат темели од тврдина градени од обработени камени блокови и варов малтер. Градиштето зафаќа простор од 200 × 80 м. На источниот дел од тврдината, по површината се среќаваат фрагменти од керамички садови од железното време.
IC 430
IC 430 — галаксија во соѕвездието Телескоп, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, IC 430 е од видот SBd. Видливиот сјај со голо око изнесува 14,2 mag, а оној во рамките на интервалот од минималната до максималната честота 14,8 mag, додека површинскиот сјај изнесува 13,5 m/лм2. IC 430 има привидни димензии од 1,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 11 м 28,7 с, а неговата деклинација, односно висината на лакот на тој агол, -53° 7' 32". Положбениот агол на објектот е во износ од 90°.
Други поделби
Проучување на IC 430 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64229.
IC 432
IC 432 — галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 432 се споменува и како ESO 46-8, AM 2011-740.
Откривање
Објектот е откриен на 21 септември 1900 година од страна на Делајл Стјуарт.
Податоци од набљудување
Според морфолошката класификација на галаксиите, IC 432 е од видот Scd. Видливиот сјај со голо око изнесува 13,8 mag, а оној во рамките на интервалот од минималната до максималната честота 14,5 mag, додека површинскиот сјај изнесува 13,2 m/лм2. IC 432 има привидни димензии од 1,3' х 0,7'.
Други поделби
Проучување на IC 432 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64432.
Капатово
Капатово — село во Петричко, Пиринска Македонија, денес во општината Петрич на Благоевградската област, југозападна Бугарија.
Антички и средновековен период
Капатово е мало село во подножјето на Пирин. Селото опстојува уште од античкиот период, веројатно како тракиска населба. Ова произлегува од фактот што на неговата територија се наоѓаат неколку тракиски надгробни плочи. Самото име може да биде тракиско - од коренот „скапто“, па оттука и античкото име Скаптопара на денешниот Благоевград. Овие могили, како и подоцнежната римска некропола, повеќепати билае ограбувани од ловците на богатство. Всушност, на овој простор можеби живеело и тракиското племе Меди од кое племе потекнува Спартак. Подоцна Словените и Прабугарите се населиле на подрачјето на селото.
Османлиско Царство
За време на османлискиот феудалец Али-паша Јанински, и по ослободувањето на Грција во 1828 година, се случиле големи раселувања во овој регион. Од југ кон север дошле голем број на македонско и влашко население. Потоа пристигнале и првите бранови бегалци од Јанина. Во „Етнографија на Адријанопол, Монастир и Салоника“ се вели дека во 1873 г. Капатово се состоело од 35 куќи и 120 Македонци
Во 1887 година била изградена селската црква „Пресвета Богородица, извор на живот“, денес културен споменик. Во христијанскиот храм денеска се чуваат фрески од 1888 година, кои се дела на зографите Марко и Теофил Минови од селото Караќој, Неврокоп.
Георги Стрезов во 1891 година за селото: напишал
Во 1898 година во Капатово се оторило првото основно училиште. Според статистиката на Васил К’нчов („Македонија. Етнографија и статистика“) во 1900 година селото имало 255 жители, сите Македонци .Селото било под влијание на Бугарската егзархија. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 288 Македонци под врховенството на Бугарската егзархија. Во селото имало едно основно училиште со еден учител и 17 ученици.
По избувнувањето на Балканските војни во 1912 година, седум лица од селото биле доброволци во Македонско-одринските доброволни чети. За време на војната во октомври 1912 година, селото било ослободено од отоманското владеење. За време на војната во 1913 година, Капатово било запалено од грчката армија.
Бугарија
По крајот на Балканските војни, селото било вклучено во составот на Бугарија. По Првата светска војна во периодот 1918-1925 година во селото се населиле повеќе бегалци и така бројот на жителите на селото започнал да се зголемува. Тука биле населени Македонци од селата Дели Хасан, Серско, Герман и Црвишта, Демирхисарско. Од тој период во Капатово нејзините жители се поделени на стари и нови доселеници.
==Население ==
Клобучар (остров)
Клобучар ― ненаселен остров во Хрватска. Тој е дел од архипелагот Корнати, сместен помеѓу островите Лавса и Касела. Тој е 0,166 км2 во површина и има крајбрежје од 1.425 км. Највисоката точка е 82 метри надморска височина.
Ремзифаик Селмани
Ремзифаик Селмани (р. во Тетово) — македонски фудбалер кој моментално игра за унгарскиот прволигаш Ујпешт.
Масли Чифлик
Масли Чифлик — село во Петричко, Пиринска Македонија, денес во општината Петрич на Благоевградската област, југозападна Бугарија.
Географија и местоположба
Селото се наоѓа во планински реон, на 17 километри западно од градот Петрич. Атарот на селото зафаќа простор од 5.481 км2. Селото се наоѓа на надморска висина од 326 метри.
Османлиско Царство
Во „Етнографија на Адријанопол, Монастир и Салоника“ се вели дека во 1873 г. Мусли (Mousli) се состоело од 25 куќи од кои 55 жители муслимани Според статистиката на Васил К’нчов („Македонија. Етнографија и статистика“) во 1900 година селото имало 130 жители, од кои 130 Турци.
Бугарија
==Население ==
Стефен Кари
Вардел Стефен Кари II (роден 14 март 1988) — американски професионален кошаркар, играч за Голден Стејт Вориорс во Националната Кошаркарска Асоцијација (НБА). Многу играчи и аналитичари го нарекуваат него најголем стрелец во историјата на НБА. Во 2014-15, Кари ја освои наградата Најкорисен играч во НБА и ги предводеше вариорсите на првата титула што не била освоена од 1975 година. Следната сезона, тој стана првиот играч во НБА-историјата кој бил избран за МВП со едногласна одлука и да ја води лигата. Истата година,вариорсите го соборија рекордот за најмногу победи во една НБА-сезона.
Кари е син на поранешен НБА-играч, Дел Кари и постар брат на НБА-играчот Сет Кари.
Животопис
Синот на Соња и Дел Кари, Стефен Кари се роди во Акрон Охио, додека неговиот татко беше член на Кливленд Кавалирс. Тој порасна во Шарлот Нова Каролина каде што неговиот татко поминал најголем дел од својата НБА кариера. Дел често го носел Кари и помладиот брат, Сет, на неговите натпревари, каде тие фрлале топки за време на загревањето. Семејството кратко се преселило во Торонто, каде што Дел ја завршил својата кариера како член на Рапторс. Во тоа време, Кари играл за кошаркарскиот тим на Квинсвеј Кристијан колеџ, водејќи ги во непоразена сезона. По пензионирањето на Дел, семејството се вратило во Шарлот, а Кари се запишал во христијанското училиште.
Стефен кари играл кошарка за Дејвидсон. Таму, тој бил двапати наречен Јуниорски играч на годината и го поставил рекордот на сите времиња за Дејвидсон и за Јужната конференција. За време на својата сафоморска година, тој исто така го поставил рекордот на НЦАА за една сезона за направени три точки. За време на сезоната 2012-2013, Кари го поставил рекордот на НБА за трикратни репрезентации направени во регуларната сезона со 272. Тој го надминал рекордот во 2015 со 286, а повторно во 2016 со 402.
Историја на Советскиот Сојуз (1917–1927)
Историјата на Советска Русија и Советскиот Сојуз претставува период на големи промени не само во руското општество туку и во целиот свет. Иако термините "Советска Русија" и "Советски Сојуз" се синоними во секојдневниот речник, кога зборуваме за темелите на Советскиот Сојуз, Советска Русија се однесува на годините по абдикација на царот на Руската Империја односно на Николај II (во 1917), но пред создавањето на Советскиот Сојуз во 1922 година. Во својата рана концепција, Советскиот Сојуз се стремил да постигне хармонија меѓу сите народи кои живееле во земјата. Оригиналната идеологија на државата се засновала врз основа на делата на Карл Маркс и Фридрих Енгелс. Во својата суштина, Марксовата теорија тврди дека економските и политичките системи требало да поминат преку неизбежна еволуција, со што сегашниот капиталистички систем ќе биде заменет со социјалистички систем.